FI Euroopan unionin virallinen lehti L 78/31

KOMISSION ASETUS (EU) 2016/439,

annettu 23 päivänä maaliskuuta 2016,

Euroopan parlamentin ja neuvoston asetuksen (EY) N:o 396/2005 liitteen IV muuttamisesta tehoaineiden Cydia pomonella Granulovirus (CpGV), kalsiumkarbidi, kaliumjodidi, natriumvetykarbonaatti, reskaluuri sekä Beauveria bassiana, kanta ATCC 74040, ja Beauveria bassiana, kanta GHA, osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 5 artiklan 1 kohdan,

sekä katsoo seuraavaa:

(1) Tehoaineiden Cydia pomonella Granulovirus (CpGV), kalsiumkarbidi, natriumvetykarbonaatti, reskaluuri, Beauveria bassiana, kanta ATCC 74040, ja Beauveria bassiana, kanta GHA, osalta ei ole vahvistettu erityisiä jäämien enimmäismääriä. Koska kyseisiä aineita ei ole myöskään sisällytetty asetuksen (EY) N:o 396/2005 liitteeseen IV, sovelletaan kyseisen asetuksen 18 artiklan 1 kohdan b alakohdassa vahvistettua oletusarvoa 0,01 mg/kg. Kaliumjodidi sisältyy asetuksen (EY) N:o 396/2005 liitteeseen IV.

(2) Tehoaineen Cydia pomonella Granulovirus (CpGV) osalta Euroopan elintarviketurvallisuusviranomaisen, jäljempänä ’elintarviketurvallisuusviranomainen’, totesi (2), että kyseiset virukset eivät ole patogeenisiä ihmisille eivätkä ne tuota toksiineja. Sen vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(3) Kalsiumkarbidin osalta elintarviketurvallisuusviranomainen totesi (3), että kyseinen aine ei siirry ihmisten ravintoketjuun. Sen vuoksi on aiheellista sisällyttää kyseinen aine asetuksen (EY) N:o 396/2005 liitteeseen IV.

(4) Kaliumjodidi on kivennäisaine, jota voidaan Euroopan parlamentin ja neuvoston direktiivin 2002/46/EY (4) mukaisesti käyttää ravintolisien valmistuksessa. Tämän vuoksi on aiheellista poistaa alaviite, joka edellyttää tämän aineen arviointia asetuksen (EY) N:o 396/2005 12 artiklan mukaisesti.

(5) Natriumvetykarbonaatti on hyväksytty perusaineeksi Euroopan parlamentin ja neuvoston asetuksen (EY) N:o 1107/2009 (5) mukaisesti. Komission täytäntöönpanoasetuksen (EU) 2015/2069 (6) huomioon ottaen komissio katsoo, että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(6) Reskaluurin osalta elintarviketurvallisuusviranomainen totesi (7), että kyseisen aineen sisällyttäminen asetuksen (EY) N:o 396/2005 liitteeseen IV on aiheellista.

(7) Tehoaineiden Beauveria bassiana, kanta ATCC 74040, ja Beauveria bassiana, kanta GHA, osalta (8) elintarviketurvallisuusviranomainen ei pystynyt tekemään johtopäätöstä kuluttajien ravinnon välityksellä tapahtuvaa altistumista koskevasta riskinarvioinnista, koska kaikkia tietoja ei ollut saatavilla ja koska oli tarpeen, että riskinhallinnasta vastaavat tahot käsittelevät vielä asiaa. Lisäkäsittelyn tulokset esitetään kyseisiä aineita koskevissa tarkastelukertomuksissa (9) (10) joissa todetaan, että kyseisten aineiden metaboliiteista ihmisille aiheutuva riski on erittäin vähäinen. Näiden päätelmien perusteella komissio katsoo, että kyseisten aineiden sisällyttäminen asetuksen (EY) N:o 396/2005 liitteeseen IV on aiheellista.

(8) Sen vuoksi asetusta (EY) N:o 396/2005 olisi muutettava.

(9) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liite IV tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä maaliskuuta 2016. Komission puolesta Puheenjohtaja Jean-Claude JUNCKER

(1) EUVL L 70, 16.3.2005, s. 1.

(2) European Food Safety Authority; Conclusion on the peer review of the pesticide risk assessment of the active substance Cydia pomonella granulovirus. EFSA Journal 2012;10(4):2655. [40 pp.] doi:10.2903/j.efsa.2012.2655.

(3) European Food Safety Authority; Conclusion on the peer review of the pesticide risk assessment of the active substance calcium carbide. EFSA Journal 2011;9(10):2419. [48 pp.] doi:10.2903/j.efsa.2011.2419.

(4) Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EUVL L 183, 12.7.2002, s. 51).

(5) Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

(6) Komission täytäntöönpanoasetus (EU) 2015/2069, annettu 17 päivänä marraskuuta 2015, perusaineen natriumvetykarbonaatti hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (EUVL L 301, 18.11.2015, s. 42).

(7) European Food Safety Authority, 2015. Conclusion on the peer review of the pesticide risk assessment of the active substance rescalure. EFSA Journal 2015;13(2):4031, 40 pp.

(8) European Food Safety Authority, 2013. Conclusion on the peer review of the pesticide risk assessment of the active substances Beauveria bassiana strains ATCC-74040 and GHA. EFSA Journal 2013;11(1):3031. 44 pp.

(9) Tehoaineen Beauveria bassiana, kanta ATCC 74040, tarkastelukertomus, viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008, Beauveria bassianan, kanta ATCC 74040, sisällyttämiseksi direktiivin 91/414/ETY liitteeseen I. SANCO/1546/08 – rev. 5, 11.7.2014.

(10) Tehoaineen Beauveria bassiana, kanta GHA, tarkastelukertomus, viimeistelty elintarvikeketjua ja eläinten terveyttä käsittelevän pysyvän komitean kokouksessa 11. heinäkuuta 2008, Beauveria bassianan, kanta GHA, sisällyttämiseksi direktiivin 91/414/ETY liitteeseen I. SANCO/1547/08 – rev. 5, 11.7.2014.